Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 440/11/8803	Košice II, 13.8.2015
EEČ : 2-64-243-2015

U Z N E S E N I E

Trestná vec:	obvinený XXXXX  
Prečin:	Ohrozovanie mravnej výchovy mládeže podľa § 211 odsek 3 písmeno a Trestného zákona číslo 300/2005 Zbierky zákonov v znení zákona číslo 224/2010 Zbierky zákonov

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 22.10.2013, spisová značka XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
               V trestnej veci vedenej proti obv. XXXXX pre prečin ohrozovania mravnej výchovy mládeže podľa § 211 ods. 1 písm. b/, ods. 3 písm. a/ Tr. zákona, som takto,
       -     v Košiciach - Šaci, ako zákonný zástupca mal. Mária XXXXX, nar. 4. 7. 1995, si úmyselne hrubo zanedbal svoje  
              rodičovské povinnosti, nakoľko mu umožnil viesť záhaľčivý spôsob života, čo sa prejavilo v tom, že mal. 
              XXXXX ako  žiak Základnej školy na ul. Mládežníckej č. 3 v Košiciach - Šaci v školskom roku 2010/2011 
              vymeškal celkom 468 neospravedlnených vyučovacích hodín,
                               -    pričom v páchaní skutku pokračoval po dlhší čas,

       -	v Košiciach - Šaci, ako zákonný zástupca mal. Boženy XXXXX, nar. 8. 9. 1996, si úmyselne hrubo zanedbal svoje
            rodičovské povinnosti, nakoľko jej umožnil viesť záhaľčivý spôsob života, čo sa prejavilo v tom, že mal. 
            XXXXX ako žiačka Základnej školy na ul. Mládežníckej č. 3 v Košiciach - Šaci v školskom roku 
            2010/2011 vymeškala celkom 366 neospravedlnených vyučovacích hodín a v školskom roku 2011/2012 
            vymeškala celkom 83 neospravedlnených vyučovacích hodín,
                              -    pričom v páchaní skutku pokračoval po dlhší čas,

Uznesením prokurátora Okresnej prokuratúry XXXXX II zo dňa 22.10.2013, spisová značka 3 Pv 440/11/8803, bola určená obvinenému skúšobná doba v trvaní 18 mesiacov.
Odôvodnenie:
Uznesením prokurátora Okresnej prokuratúry XXXXX II sp.zn. XXXXX zo dňa 25.06.2013 bolo podľa § 216 ods. 1 Trestného poriadku podmienečne zastavené trestné stíhanie vedené proti obv. XXXXX   za prečin ohrozovanie mravnej výchovy mládeže podľa § 211 odsek 1 písmeno b), odsek 3 písmeno a) Trestného zákona na tom skutkovom základe, ako je to uvedené vo výrokovej  časti tohto uznesenia. 

Podľa § 216 ods.2 Trestného poriadku bola obvinenému určená skúšobná doba v trvaní 18 mesiacov, ktorá začala plynúť právoplatnosťou rozhodnutia o podmienečnom zastavení trestného stíhania, a to 11.10.2013. 

Skúšobná doba podmienečného zastavenia trestného stíhania uplynula dňa 11.04.2015.

Z odpisu z registra trestov vyplýva, že obv. XXXXX  nebol v skúšobnej dobe odsúdený. 

Z výpisu z Ústrednej evidencie priestupkov MV SR, zo správy Okresného dopravného inšpektorátu Okresného riaditeľstva PZ XXXXX a z evidenčnej karty vodiča vyplýva, že počas skúšobnej doby nebol obv. XXXXX riešený v priestupkovom konaní. 

Lustráciou v policajnom systéme Avízo, ako aj lustráciou v evidenciách Generálnej prokuratúry SR bolo zistené, že v súčasnej dobe sa voči obv. XXXXX nevedie žiadne trestné stíhanie.

Podľa § 217 ods. 1 Trestného por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. 

Vzhľadom na to, že obv. XXXXX  splnil podmienky uvedené v § 217  Trestného poriadku,  bolo potrebné rozhodnúť tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Andrej Šaro
prokurátor